《中秋同献吉诸公登镜光阁是夜无月》
明代·熊卓

群驺驾言返，暮霏拥林塘。出寺复入寺，嬉游殊未央。

支公素耽复，展席临中堂。银膏照四壁，团月出未光。

迟迟动深酌，语静闻啼螀。爰以结欢好，婉㜻金玉章。

愿为云中鹤，比翼同翱翔。

作者简介：（1463—1509）明江西丰城人，字士选。弘治九年进士。授平湖知县，擢监察御史，多所奏劾。正德初，刘瑾柄政，被勒令致仕。有《熊士选集》。